Slafest dv friedel ziere
Slafest dv friedel ziere·
wan weket vns leider schiere·
ein vogellin so wol getan·
dc ist der linden an dc zwi gegan·

Ich was vil sanfte entslafen·
nv rúfestv kint wafen·
lieb ane leit mag niht sin·
wc dv gebútest dc leiste ich min frúndin·

Dú frǒwe begvnde weinen·
dv ritest hinnen vnd last mich einen·
wenne wilt dv wider her zv̊ mir·
owe dv fvͤrest mine froͤide sant dir·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse